Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael katsetas riigi keskosas asuvas baasis edukalt
USA Patrioti süsteemi maa-õhk tüüpi rakette
osana õhujõudude õppustest Iisraeli õhukaitse võimete testimiseks
seoses regionaalsete väljakutsetega.
Venemaa välisminister õhutas Iraani
mitte loobuma 2015. a suurriikidega sõlmitud tuumalepingust.
Põhja-Iraagi Kurdi Autonoomne Regioon
teatas iseseisvusreferendumist 25.09,
eirates rahvusvahelisi hoiatusi, et see viib kodusõjani.
Iisrael katsetas eile õhtul riigi keskosas asuvas baasis edukalt
USA Patrioti süsteemi maa-õhk tüüpi rakette
osana õhujõudude õppustest Iisraeli õhukaitse võimete testimiseks
seoses kasvavate regionaalsete väljakutsetega.
Õppuse käigus tulistas Patrioti süsteem lendavat drooni.
Edukas tabamus, mis oli IDF-i sõnul
osa suuremast 2017. aastaks kavandatud õppusest,
püüab tõhustada armee kaitsevõimet
ja ära hoida viimaste aastate pidevaid katseid
rikkuda Iisraeli suveräänsust.
Gazas hukkus eile õhtul Hamasi sõjalisse tiiva kuulunud agent
ilmses enesetapurünnakus,
mille sooritas ISISe agent Rafah' piiril Egiptusega.
Hamasi siseministeeriumi teatel
vahistasid Hamasi julgeolekujõud piiril kaks kahtlast isikut,
kes lähenesid Egiptuse piirile ja üks neist lasi end õhku.
Palestiinlaste päevalehe al-Quds teatel kuulus 20-aastane terrorist
palestiinlaste ISISesse ja elas Rafas.
Koos teise agendiga püüdis ta Gazast Siinaile tungida.
Plahvatuses olevat hukkunud Hamasi jõudude ülem
ja mitu Hamasi agenti sai haavata, üks neist tõsiselt.
Hamas kuulutas Rafah's ja Khan Yunises välja eriolukorra.
Gazas elav enesetapupommitaja pere teatas, et ütles temast lahti,
mõistis hukka tema kuriteo
ja ei püstita leinatelki ega pea matusetalitust.
Venemaa välisminister Lavrov avaldas lootust,
et Iraan ei loobu 2015. a suurriikidega sõlmitud tuumalepingust,
kus lubati kärpida tuumaprogrammi
sanktsioonide leevendamise eest.
Iraani president Rouhani kuulutas sel nädalal,
et Iraan loobub lepingust hetkega,
kui USA uusi sanktsioone kehtestab.
Loodan, et seda ei juhtu.
Samuti loodan, et USA ei riku oma JCPOAs võetud kohuseid.
Ühepoolsed sanktsioonid pole põhimõtteliselt legaalsed,
aga kui neid sanktsioone kasutatakse
hoolikalt ehitatud tasakaalu enda poole kallutamiseks,
et mingit probleemi lahendada,
ja see tasakaal saavutati Iraani tuumaprogrammis,
on see vastutustundetu ja võib tasakaalu hävitada.
Selliseid provokatsioone pole vaja.
Moskva on olnud üks suuremaid tuumalepingust kasu saajaid,
kuna sanktsioonide kaotamise järel
sõlmiti Iraaniga miljardite dollarite ulatuses kaubanduslepinguid,
peamiselt relvastuse vallas.
Seepärast eirab Vene esidiplomaat jätkuvalt USA süüdistusi Iraani vastu
seoses tuumalepingu rikkumisega.
USA viitab Iraani ballistiliste rakettide katsetustele,
mis rikub resolutsiooni 2231, lisa B 3. paragrahvi,
mis kutsub Iraani mitte tegelema ballistiliste rakettidega,
mis suudavad kanda tuumapead
ega katsetustega vastava tehnoloogiaga
kaheksa aastat pärast tuumalepingu heakskiitmist.
Pärast lepingu heakskiitmist on Iraan aga katsetanud korduvalt
tuumapead kandva suutvaid ballistilisi rakette
ja eitab samas väiteid tuumalepingu rikkumise kohta
lepingu teksti sõnastuse põhjal,
mida Teheran peab soovituslikuks, mitte kohustavaks,
ja süüdistab USAd lepingu rikkumises uute sanktsioonidega.
Põhja-Iraagis teatas Kurdi Autonoomne Regioon
iseseisvusreferendumist 25.09,
eirates rahvusvahelisi hoiatusi,
sh Türgilt, et see võib viia konfliktini Iraagi valitsusega.
Mida Kirkuki rahvas referendumis ka ei otsustaks, seda tuleb austada.
Meie peamine siht on viia ellu ja saavutada meie rahva otsus
rahu ja dialoogi teel.
President Barzani, keda juulis sel teemal küsitleti,
rõhutas hoiatavalt, et kurdid teevad kõik,
hoidmaks ära mis tahes katsed nende omariikluse peatamiseks.
Keegi ei suuda seista Kurdistani rahva suure laine vastu,
kui nad oma saatuse otsustavad. Võimalik, et seda püütakse takistada.
Teeme oma parima, et seda ei juhtuks.
Iseseisva Kurdistani suurim vastane Türgi hoiatas,
et kaose ajal peaks rahvas kaks korda järele mõtlema,
enne kui riskib kodusõjaga, mis võib kaost veelgi süvendada.
Kui riigil on palju probleeme,
halvendaks iseseisvusreferendum olukorda veelgi.
Jumal hoidku, kuid see võib isegi kodusõjani viia.
See on tõsine. Oleme neile selgelt öelnud,
et oleme selle referendumi vastu ja nad ei tohiks seda korraldada.
Jätkame selle ütlemist.
Põhja-Süüria kurdi rühmitused,
sh USA toetatud Süüria Demokraatlike Vägedega liitunud võitlejad,
on samuti teatanud kohalike omavalitsuste valimistest,
et konsolideerida kasvavat kurdi autonoomiat Süüria põhjaosas.
Vastuseks avaldusele väitis Süüria minister kurdide katset naljaks
ja hoiatas, et neil ei lubata ähvardada riigi territoriaalset terviklikkust.
Ausalt öeldes tuleb sellest nali.
Süüria ei luba mitte kunagi - kasutan seda täna liiga palju,
mitte ühtki osa
oma territooriumist eraldada
ja kõik teavad seda.
Asi pole tahtmises. Asi on pidamises
ja Süüria territoriaalne ühtsus ei kuulu vaidlemisele.
Soovitame neil lõpetada,
kes selles suunas tuntud ringkondade toel töötavad.
Kurdi rühmitused koos liitlastega kontrollivad suuri Põhja-Süüria osi
USA toetatud SDF-i hallatavatel aladel.
SDFis domineerivad kurdi YPG võitlejad,
kes sõdivad hetkel ISISega.
Juuli lõpus määras kurdide administratsioon kuupäevad
hilissuve ja jaanuari vahel kohalike omavalitsuste valimisteks
nende kontrolli all olevatel aladel.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri